Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9175

2. Megjegyzés. - Az akadálymentességi követelményeket és a közzéteendő legszükségesebb információkkal kapcsolatos részleteket meghatározó előírásokat a PANS-OPS II. Kötet II. Rész (Doc 8168) tartalmazza. 9.2 Alkalmazás Az ICAO Műszeres Szabvány Indulási Eljárás Térképet (SID) mindig ki kell adni, ha szabvány műszeres indulási eljárásokat alakítottak ki és ezek kielégítő láthatósággal az ICAO Körzeti Térkép-en nem ábrázolhatók. 9.3 Fedésterület és méretarány 9.3.1 Az egyes térképek fedésterülete legyen olyan, hogy a térkép ténylegesen ábrázolja azt a pontot, ahol az indulási útvonal kezdődik és azt a kijelölt pontot is, ahol egy kijelölt légiforgalmi szolgálati útvonalon az utazó repülés szakasza megkezdhető. Megjegyzés. - Az indulási útvonal rendszerint a futópálya végénél kezdődik. 9.3.2 Ajánlás. - A térkép legyen méretarányos. 9.3.3 Ha a térkép méretarányosan készül, akkor a lépték vonalat is fel kell tüntetni. 9.3.4 Ha a térkép nem méretarányosan készül, rajta "NEM MÉRETARÁNYOS" feliratot kell elhelyezni és a méretarány váltási jelzést kell alkalmazni az útvonalakon és a térkép egyéb olyan részletein, amelyek túl nagyok ahhoz, hogy méretarányosan legyenek ábrázolhatók. 9.4 Vetület 9.4.1 Ajánlás. - Szögtartó vetületet kell alkalmazni, amelyen az egyenes vonal hozzávetőleg a nagykörrel azonos. 2007/70/II. szám 9.4.2 Ajánlás.- Ha a térkép méretarányosan készül, akkor a szélességi és hosszúsági köröket megfelelő térközönként fel kell tüntetni. 9.4.3 A fokbeosztás jelzéseit azonos térközönként kell a térkép szélvonalai mentén elhelyezni. 9.5 Azonosítás A térkép azonosítása a következőkből álljon: a repülőtér által kiszolgált városnak, vagy körzetnek a neve, a repülőtér nevével egyetemben és a Légi-navigációs Szolgálatok Eljárásai - Légi-jármű Üzemelés (PANS-OPS, Doc 8168) II. Kötet II. Rész 5. Fejezetével egyezésben kialakított műszeres szabvány indulási útvonal(ak) megnevezése. Megjegyzés. - A műszeres szabvány indulási útvonal(ak) nevét az eljárás specialisták adják. 9.6 Kultúr környezet és domborzat 9.6.1 A méretarányosan rajzolt térkép esetében az összes nyílt vízfelületet, a nagy tavak és folyók elnagyolt partvonalát fel kell tüntetni kivéve akkor, ha az a térkép rendeltetésével szorosabban összefüggő adatokkal ütközne. 9.6.2 Ajánlás. - A jelentős domborzati sajátossággal rendelkező területeken a tartózkodási hely tudat fokozása céljából a térképet méretarányosan kell készíteni és a repülőtér szintjétől 300 m-el (1000 láb) magasabb domborzatot halvány szintvonallal, szintvonal értékekkel és a szintkülönbségeket barna színárnyalattal kell feltüntetni. A megfelelő magassági pontokat, beleértve az egyes szintvonal csoportokon belüli legmagasabb pont magasságát fekete színnel nyomtatva kell feltüntetni. Az akadályokat ugyancsak fel kell tüntetni.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes